પકડાયેલ આરોપીઓની પૂછપરછમાં પકડાયેલ આરોપી બાઈ જયાબેન કાઠી પોતાના મોબાઈલ નંબરથી કોઈપણ મોબાઈલ નંબર ઉપર પુરુષને ફોન કરીને શિકારને ફસાવવાનું કામ કરે છે. મોબાઈલ ફોન ઉપર થોડા દિવસ મીઠી મીઠી વાતો કરી, જયારે સામેની વ્યકિત તૈયાર થાય ત્યારે એને કોઈ જગ્યા નક્કી કરીને બોલાવવામાં આવે છે અને બંને મળ્યા બાદ નજીકમાં જ તેના મળતીયા આરોપીઓ રસ્તામાં રોકી, ચારિત્ર્ય અંગે આક્ષેપો કરી, અપહરણ કરવામાં આવે અને મારમારી ફિટ કરાવી દેવાની ધમકી આપી, મારમારે છે અને ખંડણી માંગવામાં આવે છે. ઉપરાંત નગ્ન કરી, વીડિયો ઉતારી, વાઇરલ કરવાની ધમકી આપી, બ્લેકમેલ કરી, માતબર રકમ પડાવતા હોવાની કબૂલાત કરે છે. આ ગેંગ સામાન્ય રીતે વેપારી અને સોબર સારા માણસોની પસંદગી કરે છે, જેથી, આબરૂની બીકે કોઈ ફરિયાદ ના કરે અને તેનો ભરપૂર ફાયદો આ ગેંગ ઉઠાવતી હતી.